Na temelju članka 116. stavka 5. Zakona o zaštiti i očuvanju kulturnih dobara („Narodne novine“ broj 145/24) i članka 22. Statuta Grada Raba („Službene novine Primorsko – goranske županije“ broj 4/21), Gradsko vijeće Grada Raba, na sjednici održanoj 2025. godine, donijelo je

**ODLUKU**

**o izmjenama Odluke o visini spomeničke rente**

**Članak 1.**

U Odluci o visini spomeničke rente („Službene novine Primorsko – goranske županije“ broj 22/04 i 29/22) članak 4. mijenja se i glasi:

„ Visina spomeničke rente iznosi 0,40 EUR po četvornom metru korisne površine poslovnog prostora koji se nalazi u nepokretnom kulturnom dobru ili na području kulturno-povijesne cjeline iz članka 2. ove Odluke mjesečno.“

**Članak 2.**

Članak 5. mijenja se i glasi:

„Spomenička renta plaća se u godišnjem iznosu prema rješenju o utvrđivanju spomeničke rente koje donosi Upravni odjel Grada Raba nadležan za poslove komunalnog gospodarstva. Obveznik plaćanja spomeničke rente dužan je istu platiti u roku od 15 dana od primitka rješenja.

Na ovršni i žalbeni postupak primjenjuju se odredbe Zakona o komunalnom gospodarstvu (»Narodne novine« broj 68/18, 110/18 i 32/20).

Ako u tijeku kalendarske godine fizička ili pravna osoba počne ili prestane obavljati djelatnost u nepokretnom kulturnom dobru ili na području kulturno-povijesne cjeline, plaća godišnju spomeničku rentu za dio godine u kojoj se obavljala djelatnost.

Obveznici spomeničke rente moraju Upravnom odjelu Grada Raba zaduženom za poslove komunalnog gospodarstva, do 31. ožujka godine za koju se utvrđuje spomenička renta, dostaviti podatke o korisnoj površini poslovnog prostora koji se nalazi u nepokretnom kulturnom dobru ili na području kulturno-povijesne cjeline.“

**Članak 3.**

Ova Odluka objavit će se u „Službenim novinama Primorsko – goranske županije“ a stupa na snagu od 01. siječnja 2026. godine.

KLASA:

URBROJ:

**GRADSKO VIJEĆE GRADA RABA**

**Predsjednik:**

**Tomislav Matošić, bacc. med. techn.**